નવી દિલ્હીઃ રિલાયન્સ જીયો (Reliance Jio)ના 199 રૂપિયાના નવા પોસ્ટપેડ પ્લાનથી પ્રતિસ્પર્ધી કંપનીઓના રેવન્યૂ પર અસર પડવાની સંભાવના છે. બજાર જાણકારોએ તે અનુમાન વ્યક્ત કરતા કહ્યું કે, તેનાથી ટેલીકોમ ઈન્ડસ્ટ્રીમાં ટેરિફ વોર શરૂ થઈ શકે છે. જેપી મોર્ગને પોતાના રિપોર્ટમાં કહ્યું, આ પગલાથી પોસ્ટપેઈડ ક્ષેત્રમાં ભાવ ઘટાડોના એક નવો દોર જોવા મળી શકે છે, જેનાથી અન્ય કંપનીઓને નુકસાન થશે. જીયોનો પોસ્ટપેઇડ પ્લાન અન્ય કંપનીઓના પોસ્ટપેડ દરોથી ઓછો છે.